PM शहबाज शरीफ बोले- इस्लाम की मजबूती के लिए कर्नाटक का शुक्रिया
PAK congratulated on the victory of Congress? PM Shahbaz Sharif said – Thanks to Karnataka for the strength of Islam; Know the truth of this claim
कर्नाटक चुनाव में कांग्रेस ने बड़ी जीत हासिल की। कर्नाटक के अगले CM सिद्धारमैया होंगे। शपथ ग्रहण समारोह कल यानी 18 मई दोपहर 3.30 बजे होगा। इसकी तैयारी बेंगलुरु के कांटीरवा स्टेडियम में शुरू हो चुकी है। इसी बीच कांग्रेस की जीत को लेकर पाकिस्तान के प्रधानमंत्री शहबाज शरीफ के ट्वीट का स्क्रीनशॉट वायरल हो रहा है।
इस ट्वीट में लिखा है- मैं कांग्रेस को चुनने के लिए कर्नाटक की जनता का दिल से शुक्रिया अदा करता हूं। मुझे उम्मीद है कि कांग्रेस SDPI के साथ भारत में इस्लाम की मजबूती और कर्नाटक की संप्रभुता के लिए काम करेगी। ट्वीट शेयर कर एक यूजर ने लिखा- पाकिस्तान के प्रधानमंत्री ने मुस्लिम परस्त पाकिस्तान की हितैषी कांग्रेस पार्टी की सरकार बनने पर कर्नाटक की जनता को बधाई दी।
(अर्काइव)
अब जानते हैं सच क्या है 
पाकिस्तान के PM शहबाज शरीफ के ट्वीट में देखा जा सकता है कि ये 13 मई 2023 को शेयर किया गया था। पड़ताल के दौरान हमने PM शहबाज शरीफ के 13 मई को शेयर किए गए सभी ट्वीट चेक किए। 13 मई को उनके ऑफिशियल ट्विटर अकाउंट से 3 ट्वीट किए गए थे। इसमें से एक भी ट्विट ना ही कांग्रेस की जीत पर नहीं किए गए।
अब सवाल उठता है कि कहीं ऐसा तो नहीं कि ये ट्वीट डिलीट कर दिया गया हो। इसका जवाब जानने के लिए हमने सोशल ब्लेड की मदद ली। इस टूल की मदद से हमें पता चला कि PM शरीफ के अकाउंट से सिर्फ 3 ट्वीट ही किए गए थे।
PM शरीफ के ट्विटर अकाउंट पर 13 मई से अभी तक हमें ऐसा कोई ट्विट नहीं मिला, जिसमें उन्होंने कर्नाटक चुनाव जीतने पर कांग्रेस को बधाई दी हो। साफ है कि सोशल मीडिया पर वायरल हो रहा ट्वीट पूरी तरह फेक है, साथ ही इसके साथ किया जा रहा दावा पूरी तरह गलत है।
